Aleksander Kakowski

Aleksander Kakowski  (1862–1938) var en av den katolske kirkes kardinaler. Han var erkebiskop av Warszawa 1913–1938. Han ble kreert til kardinal i 1919 av pave Benedikt XV, med Sant'Agostino som tittelkirke. Han deltok i konklavet 1922 som valgte pave Pius XI.

Liv og virke
Bakgrunn
Aleksander Kakowski kom fra en adelig godseierfamilie. Han ble født 5. februar 1862 i Dembiny ved Płock i Kongresspolen som da var en sattelittstat under keiserdømmet Russland. Han studerte katolsk teologi og filosofi på universiteter i Warszawa, St. Petersburg og Roma. 
Prest
Etter å ha fullført doktorgrader i katolsk teologi og kanonisk rett, ble han presteviet den 30. mai 1886. Fra 1886 til 1911 hadde han ulike oppgaver i erkebispedømmet Warszawa, først som sogneprest og deretter som kanonist ved bispedømmets kurie. Han ledet også seminaret i tre år og var sensor for religiøse bøker. Fra 1910 til 1913 ledet han Det keiserlige romersk-katolske teologiske akademi i St. Petersburg og underviste i kanonisk rett.

Erkebiskop av Warszawa
I 1913 utnevnte pave Pius X ham til erkebiskop av Warszawa. Han ble ordinert til biskop den 22. juni 1913 i St. Petersburg av Stanisław Kazimierz Zdzitowiecki, biskop av Włocławek; medkonsekratorer var Jan Cieplak, hjelpebiskop i erkebispedømmet Mohilev, og Longin Zarnowiecki, hjelpebiskop i Luck, Zhytomyr og Kamjanets. 

Etter utbruddet av Første verdenskrig i 1914 forble han på sin post i Warszawa. Fra tidlig av hadde erkebiskop Kakowski alltid hatt en veldig nær rekasjon til russerne, men dette ville begynne å endre seg med fremveksten av det som ble til den russiske revolusjon og deretter tsarmonarkiets fall. Dette førte til at de viktigste polske myndigheter nærmet seg keiserdømmet Tyskland, spesielt etter at der ble den viktigste okkupasjonsmakten i de polske områder. 

På grunn av dette, og etter oppfordring fra flere prelater, bestemte han seg for å akseptere å være en del av regentrådet for  Regentskapskongedømmet Polen.  skapt av sentralmaktene som en del av deres Mitteleuropa-Plan. Dette var en marionettstat avhengig av tyskerne, og Lakowski satt i regentrådet sammen med prins Zdzisław Lubomirski og grev Jozef Ostrowski. Imidlertid var hans myndighet ekstremt begrenset under krigens varighet. 

I løpet av tiden som regentskapet varte, gikk han inn for etableringen av den begynnende polske stat, og advarte mot fremveksten av marskalk Józef Piłsudskisd krets. Med sentralmaktenes nederlag og den formelle proklamasjon av polsk uavhengighet ble regentrådet oppløst, og overlot sin effektive makt til den gryende polske republikk.

Den 28. november 1919 var han hovedkonsekrator ved bispevielsen av msgr. Achille Ratti, den pavelige nuntius til Polen som senere skulle bli pave Pius XI. De to medkonsekrarorer var også polske prelater, biskop  Józef Sebastian Pelczar av Przemyśl, og biskop Stanisław Kazimierz Zdzitowiecki av Włocławek.

Kardinal
Pave Benedikt XV opptok ham i kardinalskollegiet den 15. desember 1919 som kardinalprest med titulærkirken Sant'Agostino. 

Under sin tjeneste som erkebiskop av Warszawa fremmet Kakowski opprettelsen av en sterk katolsk presse. Han var en av de ansvarlige for suksessen til Rycerz Niepokalanej, en av de mest populære avisene i Polen i mellomkrigsårene.

I 1935 ledet kardinal Kakowski marskalk Piłsudskis begravelsesseremonier.

Aleksander Kakowski døde i Warszawa den 30. desember 1938 i en alder av 76 år. Han ble gravlagt på Bródno-kirkegården i Warszawa.

 Episkopalgenealogi 
Hans episkopalgenealogi er:

 Kardinal Scipione Rebiba (1504–1577) 
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Biskop Claudio Rangoni (1559-1621) *1593
Erkebiskop Wawrzyniec Gembicki (1559–1624) *1601
Erkebiskop Jan Wężyk (1575–1638) *1620
Biskop Piotr Gembicki (1585–1657) *1637
Biskop Jan Gembicki (1602–1675) *1653
Biskop Bonawentura Dobrogost Madaliński (1623–1691) *1672
Biskop Jan Małachowski (1623–1699) *1677
Erkebiskop Stanisław Szembek (1651–1721) *1690
Biskop Felicjan Konstanty Szaniawski (1668–1732) *1707
Biskop Andrzej Stanisław Załuski (1695–1758) *1724
Erkebiskop Adam Ignacy Komorowski (1699–1759) *1749
Erkebiskop Władysław Aleksander Łubieński (1703–1767) *1758
Biskop Andrzej Mikołaj Stanisław Kostka Młodziejewski (1717–1780) *1767
Biskop Kasper Kazimierz Kolumna Cieciszowski (1745–1831) *1775
Biskop Franciszek Borgiasz Mackiewicz (1756–1842) *1817
Biskop Michał Piwnicki (1771–1855) *1827
Erkebiskop Ignacy Ludwik Pawłowski (1776–1842) *1829
Erkebiskop Kazimierz Roch Dmochowski (1780–1851) *1841
Erkebiskop Wacław Żyliński (1803–1863) *1848
Biskop Aleksander Kazimierz Bereśniewicz (1823–1907) *1859
Biskop Szymon Marcin Kozłowski (1829–1899) *1883
Biskop Mieczyslaw Leonard Pallulon (1834–1908) *1883
Erkebiskop Bolesław Hieronim Kłopotowski (1848–1903) *1897
Biskop Jerzy Józef Elizeusz Szembek (1851–1905) *1901
Biskop Stanisław Kazimierz Zdzitowiecki (1854–1927) *1902
Kardinal Aleksander Kakowski (1862–1938) *1913catholic-hierarchy.org bkakowski, lest 9. november 2020

 Litteratur 
 Zenon Pieta: Hierarchia Catholica Medii et Recientoris Aevi. Volumen IX (1903–1922), Typis et Sumptibus Domus Editorialis „Il Messaggero di S. Antonio“ apud Basilicam S. Antonii, Patavii 2002.
 Kakowski A.: Z niewoli do niepodległości. Pamiętniki, T. Krawczak (red.), R. Świętek (red.), Kraków: „Platan”, 2000, ISBN 83-85222-29-4, OCLC 830542832.
 Czaplicki B.: Działalność księdza Aleksandra Kakowskiego w Petersburgu w latach 1910–1913, „Warszawskie Studia Teologiczne”, XXIII/2, 2010 [lest 2013-01-22].

 Referanser 

 Eksterne lenker 
 Biografi på The Cardinals of the Holy Roman Church

Kategori:Polske kardinaler
Kategori:Polske katolske biskoper
Kategori:Linjen Rebiba
Kategori:Personer fra Przasnycz fylke